# name
La visió de la ciència a l’Escola Moderna de Francesc Ferrer i Guàrdia

# metadata.dc.description.abstract[].value
[cat] La posada en pràctica de la pedagogia proposada per Francesc Ferrer i Guàrdia ha quedat testimoniada, entre altres llocs, a la publicació del Boletín de la Escuela Moderna, editat a Barcelona. El butlletí, de periodicitat mensual, conté articles monogràfics sobre temes diversos, alguns a manera de lliçó i altres de reflexió, i també narra part de la vida escolar d’un dels centres anomenats d’Escola moderna, des de la seva inauguració el 8 de setembre de 1901. A través de la seva lectura es copsa la manera d’entendre el concepte de ciència i com es feia servir per promoure el pensament crític en la formació dels estudiants. En aquesta comunicació es presenta una anàlisi hermenèutica sobre aspectes ontològics, epistemològics, metodològics i axiològics de la ciència que s’esmenta en els articles publicats entre octubre de 1901 i juny de 1903. La digitalització del butlletí —consultable al Centre de Documentació de la Fundació Ferrer i Guàrdia— ha permès importar els disset números (208 pàgines en total) que componen el document accessible per Internet a un programari d’anàlisi qualitativa per marcar i recuperar fàcilment els textos que il·lustren les interpretacions que se’n fan. En diversos fragments dels articles publicats es constata una visió de la ciència més aviat positivista i molt compromesa socialment que s’aplicava a tots els agents implicats (estudiants, professorat, famílies i administració educativa). La «pedagogia científica i racional» està lligada estretament al moment històric en què sorgeix, quan justament la ciència empiricoanalítica s’estenia en molts àmbits del coneixement.

# metadata.dc.description.abstract[].value
[eng] The implementation of the pedagogy proposed by Francesc Ferrer i Guàrdia has been evidenced, among other places, in the publication of the Boletín de la Escuela Moderna (Bulletin of the Modern School), published in Barcelona. The monthly bulletin contains monographic articles on various subjects, some as a lesson and others of reflection, and also narrates part of the school life of one of the centres called Modern School, since its inauguration on 8 September 1901. Through its reading you can understand the concept of science and how it was used to promote critical thinking in student training. In this communication I present a hermeneutical analysis on ontological, epistemological, methodological and axiological aspects of science that is mentioned in the articles published between October 1901 and June 1903. Digitization of the bulletin –advisable in the Centre for Documentation of the Ferrer i Guàrdia Foundation– has allowed to import the seventeen issues (208 pages in total) that make up the document accessible through the Internet to a qualitative data analysis software to easily mark and retrieve the texts that illustrate the interpretations that are made. In a number of fragments of articles published, a vision of rather positivist and socially committed science is applied to all the agents involved (students, teachers, families, and educational administration). Scientific and rational pedagogy is closely linked to the historical moment in which it arises, when empirical-analytic science was extending in many areas of knowledge.

# metadata.dc.rights[].value
cc-by-nc-nd (c) Martínez Olmo, Francesc, 2021

# metadata.dc.source[].value
Documents de treball / Informes (Mètodes d'Investigació i Diagnòstic en Educació)

# metadata.dc.title[].value
La visió de la ciència a l’Escola Moderna de Francesc Ferrer i Guàrdia